หุ้นไทยยังบวกต่อ ปิดตลาดเช้า 894.88 จุด
&nbsp;ดัชนีหุ้นไทยปรับเพิ่มขึ้นเล็กน้อย โดยมีปัจจัยบวกในประเทศเป็นตัวสนับสนุน &nbsp;แม้ว่า นักวิเคราะห์หลายรายจะประเมินว่า ดัชนีตลาดหลักทรัพย์จะอยู่ในช่วงพักฐาน รวมทั้งการขายทำกำไรระยะสั้นออกมา แต่หลังจากเปิดตลาดดัชนีปรับตัวลดลงไปเพียงเล็กน้อยเท่านั้น โดยไปแตะจุดต่ำสุดที่ 889.99 จุด &nbsp;จากนั้นดัชนีดีดตัวขึ้นไปถึง 897.81 จุด ซึ่งเป็นจุดสูงสุดของการซื้อขายในภาคเช้า ก่อนจะทรุดลงไปจนเกือบจะหลุดลงไปอยู่ในแดนลบ แต่ดัชนียังสามารถประคองตังในแดนบวกได้จนกระทั่งปิดตลาดในภาคเช้าที่ 894.88 จุด เพิ่มขึ้น 3.65 จุด หรือ 0.41% มูลค่าการซื้อขาย 19,964.32 ล้านบาท&nbsp;บริษัทหลักทรัพย์ (บล.) ยูโอบี เคย์เฮียน ระบุว่า ดัชนีหุ้นไทยปรับเพิ่มขึ้นเล็กน้อย โดยมีปัจจัยบวกในประเทศเป็นตัวสนับสนุน เช่น ยอดการส่งออกรถยนต์สำเร็จรูปเดือน ก.ค. เพิ่มขึ้นจากช่วงเดียวกันของปีก่อนมากถึง 140% ซึ่งถือว่าสูงสุดในรอบ 22 ปี และยอดการส่งออกในเดือนเดียวกันยังเติบโตขึ้นประมาณ 20% จากปีก่อน ประกอบกับยอดซื้อสุทธิจากนักลงทุนต่างชาติที่ยังมีเข้ามาอย่างต่อเนื่อง&nbsp;อย่างไรก็ตาม บล.กรุงศรีอยุธยา ระบุว่า วันนี้หุ้นไทยน่าจะพักฐานระยะสั้นหลังจากปรับตัวขึ้นแรง
20 ส.ค. 2553

ดัชนีหุ้นไทยปรับเพิ่มขึ้นเล็กน้อย โดยมีปัจจัยบวกในประเทศเป็นตัวสนับสนุน  แม้ว่า นักวิเคราะห์หลายรายจะประเมินว่า ดัชนีตลาดหลักทรัพย์จะอยู่ในช่วงพักฐาน รวมทั้งการขายทำกำไรระยะสั้นออกมา แต่หลังจากเปิดตลาดดัชนีปรับตัวลดลงไปเพียงเล็กน้อยเท่านั้น โดยไปแตะจุดต่ำสุดที่ 889.99 จุด  จากนั้นดัชนีดีดตัวขึ้นไปถึง 897.81 จุด ซึ่งเป็นจุดสูงสุดของการซื้อขายในภาคเช้า ก่อนจะทรุดลงไปจนเกือบจะหลุดลงไปอยู่ในแดนลบ แต่ดัชนียังสามารถประคองตังในแดนบวกได้จนกระทั่งปิดตลาดในภาคเช้าที่ 894.88 จุด เพิ่มขึ้น 3.65 จุด หรือ 0.41% มูลค่าการซื้อขาย 19,964.32 ล้านบาท บริษัทหลักทรัพย์ (บล.) ยูโอบี เคย์เฮียน ระบุว่า ดัชนีหุ้นไทยปรับเพิ่มขึ้นเล็กน้อย โดยมีปัจจัยบวกในประเทศเป็นตัวสนับสนุน เช่น ยอดการส่งออกรถยนต์สำเร็จรูปเดือน ก.ค. เพิ่มขึ้นจากช่วงเดียวกันของปีก่อนมากถึง 140% ซึ่งถือว่าสูงสุดในรอบ 22 ปี และยอดการส่งออกในเดือนเดียวกันยังเติบโตขึ้นประมาณ 20% จากปีก่อน ประกอบกับยอดซื้อสุทธิจากนักลงทุนต่างชาติที่ยังมีเข้ามาอย่างต่อเนื่อง อย่างไรก็ตาม บล.กรุงศรีอยุธยา ระบุว่า วันนี้หุ้นไทยน่าจะพักฐานระยะสั้นหลังจากปรับตัวขึ้นแรงมา 2 วันติดต่อกัน นอกจากนี้ ตลาดหุ้นต่างประเทศปรับลดลงเป็นส่วนใหญ่ เนื่องจากความกังวลต่อการฟื้นตัวของเศรษฐกิจโลก หลังจากการประกาศตัวเลขทางเศรษฐกิจของสหรัฐอเมริกาออกมาแย่กว่าคาด